**1.** ערב יום הזיכרון 2017

**יעקב גולדשמיט (רינגל)**

**רינגל נולד בגרמניה בעיירה מייניגן. בגיל 16 יצא להכשרה בהולנד שם למד את מקצוע הרפתנות וייצור גבינות. בשל היותו חברותי דבק בו השם, רינגל, שפירושו – החייכן.**

**ב-1939 עלה ארצה וב-1941 הצטרף לגרעין אל-גביש, שם הכיר את רעייתו לעתיד, שו (שולמית).**

**לשו ורינגל נולדו שני בנים, רפי ז"ל ויהושע, יבדל לחיים ארוכים. רינגל התגייס לפלמ"ח ובמסגרתו למחלקה הגרמנית. במלחמת השחרור יצא כמפקד מחלקה לחזית הדרום. עם שובו לקיבוץ נבחר למא"ז. תוך כדי מילוי התפקיד ניצל פעמיים ממוות, אך בפעם השלישית המוות השיגו. ב-12 בנובמבר 1950 התפוצץ מחסן חומרי הנפץ שבו טיפל ויחד איתו גם רינגל.**

**יהי זכרו ברוך.**